Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Hiina võimud karmistasid Guangzhous koroonapiiranguid ja sulgesid seal suure linnaosa. Linn on oluline tööstuskeskus, kus elab umbes 15 miljonit inimest.
Guangzhou võimud sulgesid Baiyuni linnaosa, kus elab 3,7 miljonit inimest. Inimesed ei tohi esmaspäevast reedeni oma kodudest lahkuda. Linnaosas ei saa ka enam kasutada ühistransporti, vahendas Financial Times.

Hiinas kiireneb koroonaviiruse levik. Riigis registreeriti laupäeval ametlike andmete kohaselt umbes 24 251 uut juhtu.

Viiruse levik kiireneb ka pealinnas Pekingis. Võimude teatel suri pandeemia tõttu kolm inimest. Pekingis registreeriti pühapäeval umbes 900 uut juhtu.

Hongkongi valitsus teatas, et piirkonna tegevjuht John Lee andis pärast Aasia ja Vaikse ookeani Majanduskoostöö (APEC) tippkohtumiselt naasmist positiivse koroonaproovi. Hongkongi võimude teatel läks Lee karantiini.

Hiinas kiireneb koroonaviiruse levik ja seetõttu langes esmaspäeva hommikul ka nafta hind. Rahvusvahelise energia võrdlusaluse Brenti toornafta hind langes ühe protsendi võrra. Brenti hind on nüüd 86,79 dollarit barreli kohta.

USA-s kaubeldava nafta WTI hind oli esmaspäeva hommikul 79,22 dollarit barreli kohta.
## Pealkiri:

user
Hiina võimud karmistasid Guangzhous koroonapiiranguid
assistant